Saya balik rumah dah tengah malam.
Setiba di rumah, saya padamkan lampu kereta
agar Harry Pope tak terjaga dek lampu yang terang.
Tak perlu pun. Biliknya masih cerah.
Saya letak kereta, naik ke anjung
sambil kira anak tangga agar tak terlebih langkah di atas.
Satu, dua, tiga, empat.
Saya ke bilik Harry dan senyap-senyap menjengah.
Dia masih belum tidur. Tak bergerak atau berpaling.
Saya dengar dia berbisik perlahan…
Tolong.
"Tolong"?
Saya membuka pintu dan melangkah masuk.
Berhenti.
"Berhenti"? Perlahan sangat.
Macam dia susah nak bercakap.
- Tolong. - "Tolong"?
Kenapa, Harry?
Buka kasut.
"Buka kasut"?
Dia macam George Barling selepas perutnya ditembak
ketika bersandar pada tong,
menahan sakit dan bercakap tentang juruterbang Jepun
dengan suara meneran, tapi perlahan macam Harry.
Dia kemudiannya membongkok
lalu meninggal.
Buka kasut.
"Buka kasut."
Saya tak faham, tapi saya tak membantah.
- Kenapa, Harry? - Jangan sentuh.
Dia baring telentang, hanya tiga suku badannya berselimut,
berpijama jalur dan bermandi peluh.
Panas. Saya pun berpeluh, tapi tak macam dia.
Mukanya basah dan bantalnya lencun.
Saya rasa malaria.
- Kenapa, Harry? - Katam.
- Apa? - Katam.
- "Katam"? - Ular.
Awak dipatuk ular. Bila?
Tak.
Apa?
Belum patuk lagi.
Saya keliru. Saya buat muka hairan.
Katam di atas perut. Tidur.
Saya terlompat ke belakang.
Saya tengok selimut yang menutupi perutnya.
Susah nak tahu jika ada sesuatu di bawahnya.
Betulkah ada ular katam tidur di atas perut awak?
Ya.
Macam mana pula?
Saya tak patut tanya. Saya patut suruh dia diam saja.
Baca sambil baring. Rasa sesuatu di atas dada, belakang buku.
Bergerak-gerak.
Jeling dan ternampak ular katam kecil menjalar di atas baju.
Kecil. Mungkin 25 sentimeter.
Tahu tak boleh bergerak. Baring diam-diam, perhatikannya.
Ingatkan ia akan keluar dari selimut.
Harry terdiam sebentar.
Dia nak pastikan bisikannya tak mengganggu ular itu.
Ia masuk ke dalam.
Rasa di atas baju. Bergerak di atas perut.
Ia berhenti. Sekarang, ia tidur di situ.
Lama saya tunggu.
- Berapa lama? - Lama.
Berjam-jam lamanya.
Dah tak tahan. Nak batuk.
Sebenarnya,
itu perkara biasa bagi ular katam.
Ular merayap di rumah orang dan cari tempat panas.
Yang peliknya, Harry belum dipatuk.
Bisa katam membawa maut, kecuali dapat terus tangkap
dan diberi antivenom segera.
Ularnya halus saja. Serupa ini.
Seekor boleh menyelinap masuk,
contohnya melalui pintu bilik anak kecil yang renggang.
Seorang pengurus estet teh pernah cerita tentang bebiri yang dipatuk.
Apabila bangkai bebiri dibelah, darahnya hitam legam.
"Baiklah, Harry," kata saya. Saya pun berbisik.
"Usah bergerak atau bercakap, kecuali perlu.
Ular tak patuk kalau tak diusik. Sabar."
Saya keluar bilik perlahan-lahan
lalu ambil pisau kecil yang tajam di dapur.
Saya simpan di dalam poket seluar. Sedia untuk guna jika Harry dipatuk.
Sedia untuk toreh Harry dan sedut bisa.
"Harry," kata saya. "Saya rasa elok
saya buka selimut perlahan-lahan dan tengok."
Bodoh.
Suaranya tiada perasaan. Perlahan dan lembut sangat.
Hanya mata dan sudut bibirnya menunjukkan ekspresi.
Jika cerah, ular terkejut. Saya akan mati.
Betul juga.
Apa kata saya buka selimut dan kuis cepat-cepat…
Panggil doktor.
Dia pandang saya macam saya sepatutnya dah panggil.
Doktor. Dah tentu. Ya. Saya panggil Dr. Ganderbai.
Saya berjengket keluar, cari nombor doktor,
angkat telefon dan suruh operator cepat.
- Saya Penyelia Woods. - Helo, En. Woods. Belum tidur?
Datang segera. Bawa serum untuk katam.
Serum? Siapa kena patuk?
Soalannya bingit di telinga saya.
Belum lagi.
Ada seekor di atas perut Harry di bawah selimut.
Sunyi dalam talian selama tiga saat.
Kali ini, Dr. Ganderbai cakap dengan perlahan-lahan…
Suruh dia jangan bergerak atau bercakap. Faham?
- Ya, doktor. - Saya datang.
Dia letak dan saya ke bilik.
Mata Harry ikut saya ke katil.
Doktor datang. Katanya jangan gerak.
Dia ingat saya buat apa selama ini?
Dua-dua jangan bercakap.
Jadi, diamlah.
Otot di tepi mulut yang digunakan untuk senyum
mula menggerenyet sikit
selama beberapa saat selepas dia habis bercakap.
Saya tak suka. Saya juga tak suka cara dia cakap.
Kereta doktor dipandu laju ke laman.
Saya menyambutnya.
- Di mana dia? - Dr. Ganderbai tak tunggu saya jawab.
Dia terus ke ruang tamu dan letak beg di atas kerusi.
Dia pakai selipar rumah jenis lembut.
Langkahnya tak berbunyi, tak ubah macam kucing berjalan.
Harry pandang dengan ekor matanya.
Setibanya di katil, doktor senyum kepada Harry,
menenangkannya, mengangguk macam berkata…
Jangan risau. Mudah saja. Biar Dr. Ganderbai uruskan.
Dia masuk ke dapur dan saya ikut.
Begnya dibuka.
Mula-mula, kena suntik serum, tapi dia tak boleh bergerak langsung.
Botol kecil dan picagari di tangannya.
Jarum ditusuk dan cecair kuning muda disedut.
- Dihulurnya kepada saya. - Pegangkan.
Kami balik ke bilik.
Mata Harry buntang dan bersinar.
Doktor berhati-hati singsing lengan baju Harry
sampai siku tanpa alihkan lengannya.
Dia jauh dari katil dan berbisik…
Saya akan suntik awak. Sikit saja. Jangan bergerak.
Jangan mengeraskan perut. Biar lembik.
Harry tengok picagari. Otot senyumnya menggerenyet semula.
Doktor ambil tiub getah dan ikat pada lengan Harry.
Dia sapu alkohol sikit pada lengannya.
Dia pegang picagari, tengok ukurannya,
dan buang sikit cecairnya.
Muka Harry berpeluh-peluh
sampai berkilat macam pakai krim muka,
melumuri bantal.
Saya nampak urat biru lengannya, bengkak di bawah ikatan.
Jarum di atas urat, diletak sejajar dengan lengan
lalu doktor suntik ke dalam urat
perlahan-lahan, tapi kuat, agar ia masuk dengan lancar.
Harry pejam mata dan buka semula, tapi tak bergerak.
Doktor tunduk, merapati telinga Harry.
Awak akan okey jika dipatuk, tapi jangan bergerak. Sekejap, ya.
- "Dah selamat?" soal saya. - Mungkin selamat, mungkin tak.
Doktor lap dahi dan gigit-gigit bibirnya.
Ada caranya.
Dia bercakap perlahan sambil cuba berfikir.
Kita akan berikan anestetik
kepada haiwan itu di tempatnya.
Cadangannya bagus.
Tak selamat. Ular berdarah sejuk.
Anestetik lambat berkesan pada haiwan darah sejuk,
tapi saya tiada idea lain. Eter atau kloroform?
Saya angguk.
- Mana satu? - Dia tanya saya? Saya tak tahu.
Kloroform!
Dia tarik lengan saya ke ruang tamu.
Pergi rumah saya.
Budak saya akan tunggu awak.
Ini kunci peti racun saya.
Ambil kloroform. Labelnya jingga.
Tengok labelnya. Saya tunggu di sini, jaga dia.
Cepat!
- Kasut… - Tak perlu kasut.
Saya pandu laju. Dalam 15 minit, saya balik bawa botol.
Dia tahu apa kita nak buat, tapi dia semakin takut.
Tak pasti berapa lama dia boleh tahan.
Harry masih baring di atas katil seperti sebelumnya.
Mukanya pucat dan lencun. Dia jeling ke arah saya.
Saya senyum dan angguk.
Doktor ambil tiub yang digunakan tadi,
kini dipasang corong di hujungnya.
Dia buka cadar sikit dari bawah tilam,
masukkan tiub di bawah cadar
dan tolak ke badan Harry.
Entah berapa lama dia masukkan tiub.
Mungkin 20 atau 40 minit. Saya tak nampak tiub bergerak,
tapi tiub yang di luar semakin pendek.
Dr. Ganderbai pun dah berpeluh.
Ada titik peluh di dahi dan di atas bibirnya,
tapi tangannya stabil
dan matanya tetap pada selimut di atas perut Harry.
Dia hulur tangan, minta kloroform.
Saya buka penutup botol dan letak di tangannya.
Saya tak lepas sampai yakin dia dah pegang.
En. Pope, saya akan basahkan tilam. Awak akan rasa sejuk di bawah badan.
- Bersedia dan jangan bergerak. - Buat sajalah!
Pertama kali Harry tinggikan suara.
Doktor pandang dia dan sambung kerja.
Dia tuang sikit ke dalam corong dan tunggu ia mengalir.
Dia tuang lagi dan tunggu.
Bau kloroform yang memeningkan memenuhi bilik,
mengingatkan saya kenangan buruk
jururawat dan doktor di bilik putih yang bermeja putih.
Doktor tuang dengan lancar
dan saya boleh nampak wap tebal macam asap di atas corong kertas itu.
Dia berhenti, tuang sikit lagi dan pulangkan kepada saya.
Tiub ditarik keluar dan dia berdiri.
Tentu dia sangat tertekan melakukan prosedur ini
kerana suaranya jadi begini…
Kita tunggu 15 minit untuk pasti.
Saya nak beritahu Harry.
- Kita tunggu 15… - Saya dengarlah!
Kali ini, Dr. Ganderbai pusing, mukanya merah padam.
Dia tenung Harry, tanpa perasaan. Otot Harry menggerenyet lagi.
Kami tunggu di sebelah katil.
Doktor perhatikan muka Harry
dengan renungan yang sangat tajam.
Dia tumpukan semua tenaga
agar Harry diam dan tak bergerak.
Renungannya tak beralih. Walau tak berbunyi,
dia seakan-akan tengking Harry.
- Macam… - Jangan bergerak! Jangan bercakap!
Jangan sia-siakan semua ini! Faham?
Harry masih terbaring dan menggerenyet,
berpeluh, pejam celik,
tengok saya, cadar dan siling,
tak tengok pun Dr. Ganderbai.
Namun, doktor tetap perhatikan dia.
Macam orang meniup belon besar
yang dah nak meletup. Saya tak boleh berpaling.
Akhirnya doktor angguk. Dia dah sedia untuk teruskan.
Pergi ke sebelah situ.
Kita selak selimut serentak.
Perlahan-lahan. Jangan bergerak, En. Pope.
Seluruh dada Harry terdedah.
Saya nampak tali seluar berwarna putih,
diikat kemas bersimpul.
Ke bawah sikit, saya nampak butang siput mutiara,
pijama saya tak pernah ada,
tiada butang, apatah lagi butang mutiara.
Kenapa ada kalanya kita
terfikir hal bukan-bukan pada saat cemas?
Tiada apa di atas perutnya.
Jangan bergerak.
Doktor intai di sekeliling badan dan di bawah kaki Harry.
Jaga-jaga. Mungkin di dalam seluar atau di mana-mana.
Harry bangun.
Pertama kali dia bergerak.
Dia berdiri di atas katil dan menyepak-nyepak kakinya.
Kami sangka dia dipatuk.
Jadi, doktor cari skalpel,
tapi Harry berhenti meloncat.
Dia tengok tilam dan jerit…
Tak ada!
Doktor berdiri tegak, memandang Harry.
Harry tak apa-apa. Tak kena patuk.
Dia tak akan mati dipatuk.
Semuanya baik-baik saja.
Lebih kuranglah.
Mungkin awak bermimpi, En. Pope.
Cara doktor cakap itu,
saya tahu dia tak berniat mengusik.
Cuma rasa lega selepas tertekan.
Harry tak rasa begitu. Dia tercegat
dan menjegil doktor. Mukanya yang pucat berubah warna.
Maksud awak, saya pembohong?
Doktor tak bergerak sambil pandang Harry.
Harry melangkah. Matanya bersinar.
- Orang Benggali pengotor, tak guna. - "Diam, Harry," kata saya.
- Dahlah pengotor, gelap… - Diam!
- Kasta rendah… - Diamlah!
Cukup!
Doktor keluar bilik. Saya ikut sampai ke anjung.
Dia hilang akal, tak sedar apa dia cakap.
Kami ke kereta Morris Motor lama doktor dalam gelap.
JUT BRITISH
Dia naik. Saya kata, "Awak menakjubkan."
- Awak selamatkan dia. - Taklah.
Mungkin awak… Dia terhutang nyawa kepada awak.
- Doktor, dia terhutang nyawa. - Tak.
Maaf.
Jangan.
Dr. Ganderbai hidupkan enjin lalu pergi.
DAHL MULA MENULIS "POISON" PADA JANUARI 1950.
DIA MENAMAKAN WATAK WOODS
SEMPENA RAKAN JURUTERBANG RAF SKUADRON 80 YANG TERKORBAN DI ATHENS.
Terjemahan sari kata oleh H. Segara